Zámok Monte Cristo

Zámok Monte-Cristo (franc. Château de Monte-Cristo) je zámok vo francúzskej obci Le Port-Marly. Zámok si dal postaviť francúzsky spisovateľ Alexandre Dumas starší. Stavba je od roku 1975 chránená ako historická pamiatka. V roku 1994 tu bolo otvorené múzeum. Jeho názov je odvodený od svetoznámeho Dumasovho románu Gróf Monte-Christo. Dejiny Zámok postavil v rokoch 1844 – 1847 architekt Hippolyte Durand na želanie Alexandra Dumasa. Súčasťou zámku je aj zámocký park o rozlohe 9 ha v anglickom štýle. Po krachu svojho divadla bol Dumas z dôvodu nedostatku peňazí nútený predať zámok už v roku 1848. Opustený zámok takmer zmizol v 60. rokoch 20. storočia kvôli plánom na novú výstavbu. Nakoniec však bol zachránený a renovovaný vďaka sponzorstvu marockého kráľa Hasana II., ktorý financoval obnovu maurského salónu. Od roku 1994 je sprístupnený verejnosti ako múzeum, ktoré prezentuje život a dielo Alexandra Dumasa. Múzeum vlastní a prevádzkuje Syndikát Monte-Cristo, ktorý založili susedné obce Le Port-Marly, Marly-le-Roi a Le Pecq. Referencie Pozri aj Pevnosť If Gróf Monte Christo (film z roku 2024) Iné projekty Commons ponúka multimediálne súbory na tému Zámok Monte Cristo Externé odkazy Oficiálna stránka Záznam v evidencii historických pamiatok Zdroj Tento článok je čiastočný alebo úplný preklad článku Zámek Monte-Cristo na českej Wikipédii.